**A2025 nyár**

* **A titokzatos királynő rejtélye -**

 **a rejtély nyomában Kisinócon**

Egy nagyon jó hírrel kezdem a levelemet. Idén hosszabb lesz a tábor. Sikerült 2 nappal meghosszabbítani a táborozást, így nem délután, hanem már délelőtt megérkezhettek a tábor helyszínre és ebéd után már önfeledten strandolhatunk is.

**A titokzatos királynő rejtélye: Nyomozás Kisinócon**

Nyáron még együtt fejtettük meg a kuglófos lány kilétét, de Kisinócon máris egy újabb rejtélyre derült fény.

Egy legenda szerint - több száz évvel ezelőtt - hatalmas csaták zajlottak le a Börzsöny hegységben, Kisinócon. Ebben az időben egy titokzatos királynő megjelenéséről is suttogtak az emberek. A legenda szerint a királynő itt rejtette el a birodalmának legértékesebb kincseit.

A turistaház felújításakor egy különös, több száz éves papírtekercsre bukkantak, amely a legendás királynő titkát rejti.

A nemrég felfedezett tekercs, térképet és egy rövid üzenetet tartalmaz, amely a "Regina Thesaurum" – vagyis "A királynő kincse" – nyomára vezethet.

**A táborról röviden:**

Idén ismét egy izgalmas kaland részesei lehettek, hiszen a Kisinocon található turistaház ad otthont ismét a nyári táborunknak, mely az erdő közepén fekszik. A tábor részvevői – felfedező csoport tagjaiként – indulnak majd el, hogy megfejtsék a rejtélyt és megtalálják a királynő kincsét. A tekercs alapján titkos helyszínekre kell majd eljutni, ősi nyomokat követve.

A helyiek régóta beszélnek egy elfeledett királynőről, aki a csaták után a Börzsönyben rejtette el kincsét. A királynő legendája évszázadok óta él, és most mi, a tábor lakói, megpróbáljuk felfedni titkait. A tekercs alapján a királynő kincse olyan ereklyét tartalmaz, amelynek hatalmas ereje lehet. A csapatoknak – a táborozás alatt - lehetőségük lesz, hogy felfedezzék az elrejtett kincseket, megbirkózzanak a kihívásokkal, így a legügyesebb és legkitartóbb csapatok képesek lesznek megoldani a rejtélyt.

A táborozás során:

* képzéseken vesztek részt, ahol megtanulhatjátok a **nyomrögzítés**, **térképolvasás** és **helyszínelemzés** alapjait,
* a csapatok a tekercs alapján különböző helyszínekre vezető **nyomokat** **követnek**, hogy felfedezzék a királynő titkos rejtekhelyeit,
* erőnléti és **ügyességi/sportos próbákon** bizonyíthatjátok rátermettségeteket, mintpéldául **íjászat, pajzsharc**, és **egyéb lovagi próbák**, hogy méltóak vagytok a kincs megtalálására,
* a nappali kalandokat **éjszakai felfedezések** egészítik ki, hiszen a kincs felkutatása a legendák szerint csak akkor lehet sikeres, ha nappal és sötétben is összhangban dolgoztok.

A kalandok mellett természetesen a **pihenés**ről sem feledkezünk meg! Az erdő közepén lévő turistaház melletti medencében való **fürdőzés**, középkori táncok, tábortűz melletti beszélgetések és egyéb szórakoztató programok várnak rátok. Lesz **tábortánc, szépségkirály/királynő választás**, kézműves foglalkozások és **diszkó** is, ahol közösen pihenhettek a napi kihívások után.

Ahogy közeledik a tábor vége, a csapatok egyre közelebb kerülhetnek a megoldáshoz. A legügyesebb csapatok – az összegyűjtött nyomok alapján – meg tudják majd találni a titokzatos királynő kincsét, megoldani a rejtélyt.

Ne maradj le erről a különleges nyárról! A kalandok, a barátok, és egy újabb nagy rejtély csak rátok vár Kisinócon.

![02F41F~1[1] másolata]() ![4[1] másolata]() ![bottle17[1] másolata]() ![CHASIN~1[1] másolata]() ![PING_P~1[1] másolata]() ![soccer_7[2] másolata]() ![swiming[1] másolata]() ![WEIGHT~1[1] másolata]() ![clapW[1] másolata]()

Emlékszel azokra a csodálatos, vidám napokra, melyet az elmúlt nyáron, ugyan itt Kisinócon együtt töltöttünk el?

A bűnügyi nyomozásra, a különböző vetélkedőkre, a közös strandolásra, a diszkókra, a tábori táncok tanulására, az éjszakai bátorságpróbára stb.?

Vagy talán még nem táboroztál velünk, de kíváncsi vagy, hogy valójában milyenek is az általunk szervezett táborok, akkor gyere el, s mi szervezők garantáljuk, hogy nem fogod megbánni.

Ugyan még csak januárt írunk, kint repkednek a mínuszok, de mi már a nyári tábor szervezésével foglalkozunk.

Évek óta ápolt hagyományainkhoz hűen, idén nyáron is lesz táborozás – (csak orvos által előírt) különböző diéták (glutén-, tejcukor-, tejfehérje-, tojás-) betartása mellett diétázóknak és **korlátozott létszámban** nem diétázó testvéreknek, gyerekeknek.

 (egyéni kéréseket, mint pl. vegetáriánus, paleo stb. étkezést nem vállalunk).

**A tábor helyszíne: KISINÓC**

**    **

**A Börzsönyben, Kóspallagtól másfél kilométerre, a hegység legrégebbi, több mint 86 éves múltra visszatekintő, turistalétesítménye a Kisinóci Turistaház.**

A turistaház a Börzsönyi-kismedencék kistáj részét képező Kóspallagi-medence és a Börzsönyi-peremhegység határán, az Országos Kéktúra nyomvonalán, Budapesttől csupán 70 kilométerre fekszik.

Közel két hektáros terület veszi körül a szálláshelyet.

A kőből épült főépület 3 szintjén 2, 6 és 10 ágyas szobák találhatók. A főépülethez csatlakozó, hatalmas közösségi térrel is büszkélkedő toldalékszárnyban 2, 8 és 10 ágyas apartman szobákat alakítottak ki, ezekhez külön fürdőszoba tartozik. A kőépületbe fiúk, a toldalékszárnyban a lányok kerülnek elhelyezésre.

A turistaház különterme rendezvények megtartására, (diszkó, videó vetítés, vetélkedők stb.), a mintegy 140 férőhelyes fedett kerthelyiség pedig az étkezések lebonyolítására alkalmas. A szálláshely mellett található medence nem csak a kikapcsolódás, pihenés, fürdőzés, hanem a vízi-vetélkedők lebonyolításának helyszíne is lehet.

**Étkezés:** A tábor saját konyhával rendelkezik. A konyhában kizárólag csak a mi speciális, diétás ételeink készülnek.

Azonban jogszabályi előírás (EMMI rendelet) szerint, csak akkor rendezhetünk tábort az étkezés miatt (NÉBIH ellenőrzés), ha az étlapot dietetikus készíti el és aláírásával azt ellenjegyezi. A diétás ételeket ez alapján készíti el a szakács. Ha nem változik semmi idén is a tavalyi szakácsunk lesz, aki garantálja a diétás ételek elkészítését.

Itt jegyeznénk meg, hogy közel 30 év alatt a saját konyhás nénink által készített ételek is ugyan ezt biztosították, (emellett változatosak, finomak voltak, sok volt a repeta is) hisz soha nem volt diéta hiba miatt problémánk. De a jogszabályi előírás minket kötelez, és mi ezt be is tartjuk, ez természetesen plusz költséget is jelent.

**A tábor időpontja:**

**2025. julius 19-től – július 27-ig**

szombattól - vasárnapig

9 nap / 8 éjszaka

**Kik jelentkezhetnek a táborba?**

Diétázó és **korlátozott létszámban** nem diétázó – (testvér, rokon, barát,) **aki elvégezte az általános iskola első osztályát** és ebben az évben tölti be a **16. életévét.**

**Jelentkezési határidő:** **Folyamatosan a tábor telítettségéig e-mailben!**

(Az elmúlt években velünk táborozók már jelentkeztek, így már csak limitál

 létszámban tudunk jelentkezőket fogadni.)

A jelentkezést az egyesület e-mail címre (info@taplalekallergiatabor.com) kell haladéktalanul visszaküldeni.

A jelentkezéseket regisztráljuk, és e-mailben visszaigazoljuk. **Érkezési sorrendben tudjuk elfogadni a jelentkezéseket,** ezért arra kérünk mindenkit, időben döntsék el, hogy részt kíván-e venni a gyermekük a táborozáson. Mindenki várja meg a jelentkezés VISSZAIGAZOLÁSÁT, csak utána biztosított a hely a táborban. A férőhelyek – nemnek és korosztálynak megfelelően - ugyanis korlátozott számban állnak a rendelkezésünkre.

**Az idei táborba max. 100 fő jelentkezhet**. Amennyiben betelt egy korosztályba jelentkezettek létszáma, (pl.: betelt a szoba) akkor sajnos további jelentkezést nem tudunk fogadni, **ezért nagyon fontos, ha valaki jelentkezett a táborba, de később meggondolja magát – akár anyagi okok, akár a családi nyaralás miatt- KÉREM, TÖRÖLTESSE KORÁBBI JELENTKEZÉSÉT - küldjön egy e-mailt-, HOGY MÁSNAK KIADHATÓ LEGYEN A KORÁBBAN LEFOGLALT HELY.**

*Sajnos évek óta ezzel a kéréssel fordulunk a szülőkhöz, de ennek ellenére mindig van olyan jelentkező, aki ezt a kérést figyelmen kívül hagyja. Ezért ebben az évben ügy döntöttük, hogy ha valaki egyszer jelentkezett és nem jött velünk táborozni, a jelentkezést sem mondta le vagy csak későn, a következő évben nem küldünk nekik e-mailben tábori tájékoztató levelet, biztosítva azoknak a helyet, akik biztosan részt kívánnak venni a táborozáson.*

**Évente csak 1 nyári turnust szervezünk.**

**Részvételi díja: 78.000 Ft/fő/hét**, amely magába foglalja:

* a szállást,

⦁ napi háromszori étkezést,

⦁ az ágynemű mosatásának költségét,

* törvény által előírt kötelezettség szerint szükséges diétás szakács és dietetikus szállás és étkezési, étlapkészítési költségét.

Itt jegyeznénk meg, hogy a részvételi díj a tavalyi évhez képest csupán a két nappal hosszabb táborozással emelkedett, a táborüzemeltető a „visszatérő régi ismeretségre való tekintettel” nem emelt árat. Remélem az élelmiszer árak sem fognak nagyon emelkedni és idén is fognak bennünket diétás terméket gyártók támogatni, mert az ár ennek figyelembe vételével alakult.

A tábor részvételi díját átutalással kell kiegyenlíteni az egyesület bankszámlájára.

Kedvezményezett neve: **Táplálékallergiás Gyermekeket Táboroztató Egyesület**

Bank – számlaszáma: **CIB BANK 10700581-48981303-51100005**

Az átutaláskor kérjük feltüntetni a **táborozó gyermek nevét** is, mivel csak így tudjuk beazonosítani, hogy mely gyermek részvételi díja került befizetésre.

**Fizetési határidők:**

⦁ **1.részlet: 30.000 Ft a jelentkezés visszaigazolása után azonnal, mivel a**

 **befizetéssel válik biztosítottá a táborhely, amennyiben 2-3 napon belül**

 **nem történik meg a befizetés, a jelentkezést TÖRÖLJÜK.**

**⦁ 2.részlet: 30.000 Ft 2025. április 15.**

**⦁ 3.részlet: 18.000 Ft 2025. május 15.**

* **de lehet** – a táborvezetővel előre megbeszéltek szerint - más módon fizetni a részvételi díjat
* A részvételi díjat ki lehet majd fizetni akár egy összegben is.

**Sajnos idén SINCS lehetőség SZÉP kártyával történő fizetésre.!!!!!!!!!!**

**Lemondás esetén** - a szolgáltatóval aláírt szerződés alapján - az egyesület kötbér fizetésére kötelezett.

Ezt a kötelezettséget átruházzuk a jelentkezőkre, tehát

* április 15.-éig a jelentkezés kötbér kifizetése nélkül lemondható,
* április 16. és május 15. közötti lemondás esetén a részvételi díj (étkezéssel együtt) összegének az 50%-a a kötbér,
* május 16. és június 30. közötti lemondás esetén a részvételi díj (étkezéssel együtt) összegének a 75%-a a kötbér,
* július 1. utáni lemondás esetén a teljes részvételi díjjal megegyező összegű a kötbér,

**Nagyon kérek mindenkit, hogy a jelentkezéskor, illetve lemondás esetén a fent leírtakat mindenki tartsa szem előtt, hogy milyen kötelezettségek terhelik a jelentkező szülőket, és ezek ismeretében jelentkezzenek, illetve mondják le a táborozást.**

**Nagyon fontos tudnivalók a jelentkezés eldöntéséhez:**

Hosszú éveken át megszerveztük a CSOPORTOS utazást a táborba.

Az elmúlt évben viszont a magas árak miatt a csoportos utazást sokan lemondták, így csak - kísérőkkel együtt – 9 fő vette igénybe a csoportos utazást.

Idén, a tavalyi évhez hasonlóan pályázatot nyújtottunk be – tavaly elutasítottak – idén bízunk benne, hogy valami kevés összeget, de kapunk támogatást – pályáztunk a csoportos utazás lebonyolítására is-.

Abban az esetben szervezünk idén csoportos utazást, ha a pályázaton nyerünk, és ha nem is a teljes összeget, de az utazási költség nagyobb részét a pályázatból fogjuk tudni kifizetni. A pályázat elbírálásáról kb. február végén fogunk kapni értesítést.

Amennyiben nem nyerünk a pályázaton, abban az esetben nem szervezünk csoportos utazást.

Tehát csak az jelentkezzen a táborba, aki – ha elmarad a csoportos utazás – akkor egyénileg tudja lehozni a gyereket a táborba, majd egyénileg viszi haza a táborozás végén.

**Még egy fontos tudnivaló**, hogy a tábor helyszínén kell majd kifizetni a tábori program díját, aminek várható **összege 5.000 Ft**, mely tartalmazza többek között a programokhoz szükséges kellékeket, a tábori pólót, a tábori nyereményeket, kívánság lufit és egyéb meglepetéseket. Idén sem kell fizetni strandbelépőt – min a korábbi táborhelyeknél – SAJÁT MEDENCÉVEL RENDELKEZÜNK.

A tájékoztatóhoz mellékletként csatoltuk a jelentkezési lapot, melyet kérünk kitöltve visszaküldeni a megadott e-mail címre. Kérjük, az adatlapokon pontosan tüntessék fel a gyermek diétáját, mert csak így tudunk a különböző étkezésekre felkészülni, **illetve ennek függvényében tudjuk a jelentkezést elfogadni, visszaigazolni. A jelentkezési lapon fel nem tüntetett diétát – amit később jeleznek felénk – nem tudjuk vállalni, az addig befizetett összeget - a szolgáltatóval kötött lemondási szerződés figyelembe vételével – kell Önöknek teljesíteni, illetve fizetjük vissza.**

Bízunk benne, hogy sokan fogtok jelentkezni a táborba, hogy egy remek tábori élménnyel gazdagodhassatok.

A jelentkezéseket az alábbi e-mail címre kell küldeni: info@taplalekallergiatabor.com

Információkérés e-mailben és telefonon: Gere Annamária táborszervező

                                                                  06/30-622-5612

Budapest, 2025. január 8.   SZERVEZŐK

Jelentkezési lap 2025 Kisinóc

|  |  |
| --- | --- |
| Név: |  |
| Szül.év.hó.nap: |  |
| Lakcím: |  |
| Szülő telefonszáma: |  |
| Szülő e-mail címe:**olvashatóan kérjük beírni** |  |
| Érzékenység:**a megfelelő diétát aláhúzással kell jelölni** | **\* glutén \*tejcukor-érzékeny \*tejfehérje érzékeny \*tojás érzékeny****\* nincs semmilyen érzékenység****a DIÓ, MOGYORÓ, KAKAÓ stb. allergiás gyermekeknek kötelező hozni a táborba az orvos által kiírt, kiváltott EPIPEN injekciót, ellenkező esetben nem tudjuk vállalni a gyermek üdültetését** |
| Tábor típusa: |  **\*ALAP tábor**  |
| Utazás: |  **\* egyéni \* csoportos**  |
| Részvételi díj fizetése: |  **\* egy összegben \*két részletben \* három részletben** **\* külön megbeszélés alapján (helyszínen) ezt egyeztetni kell a szervezővel****A jelentkezési lap elküldésével igazolom, hogy tudomásul veszem a lemondás esetén fizetendő kötbért.** |
| Póló mérete:**VÁLTOZÁS !!!!!!!**A helyes pólóméret meghatározásához az alábbi információt adjuk:Mindenki mérjen, inkább nagyobb legyen a póló, mint, hogy kicsi, mert rendelés után, a táborban már változtatni nem tudunk, azt a méretet rendeljük meg, amit a jelentkezéskor leadtak. | \*gy=gyermek méret \*f =felnőtt méret (szélesség =hónaljtól hónaljig x hosszúság=a válltól az aljáig) **Gyermek méretek:**  **2** = 31 cm x 42 cm **4**  = 34 cm x 45 cm **6** = 37 cm x 48 cm   **8** = 40 cm x 51 cm  **10** = 43 cm x 55 cm **12** = 46 c x 59cm**Felnőtt méretek:**  **fSX** = 47 cm x 67 cm **fS**  = 50 cm x 69 cm **fM** = 53 cm x 72 cm  **fL** = 56 cm x 74 cm **fXL** = 59 cm x 76 cm **XXL** = 62 cm x 79 cm |
| A gyermek: |   \* első táborozó \* volt már velünk táborozni |
| Kivel szeretne a gyermek egy csoportba, szobába kerülni (a nevet kérjük beírni)itt jegyeznénk meg, hogy az új szálláshely miatt nem minden esetben tudjuk a kéréseket teljesíteni, de igyekszünk a kéréseket figyelembe venni. |

\* megfelelő adatot kell aláhúzni, feltüntetni

2025. ………………………

 szülő neve vagy aláírása